Vunqtau
Vunqtau (vyet. Vũng Tàu) — Vyetnamın Baria-Vunqtau əyalətində şəhər. Hanoydan 1200 km cənubda yerləşir. Əhalisi 240 min nəfər (2002), sahəsi 140 km²-dir. Baria-Vunqtau əyalətinin inzibati mərkəzi. Şəhərdə hava limanı var. Vyetnamın neft sənayesi mərkəzidir. Vunqtau Bakı ilə qardaşlaşmış şəhərdir. Şəhərdəki neft sənayesi müəssisələrində çalışan yerli mütəxəssislərin böyük əksəriyyəti Azərbaycan Sənaye İnstitutunun məzunlarıdır. 1988-ci ildə "Azərbaycanfilm" Kinostudiyası tərəfindən Bakı və Vunqtaunun dostluğu haqqında "Ağ pələnglə görüş" filmi çəkilmişdir. Bakının Xətai rayonunda Vunqtau küçəsi var.